|  |
| --- |
| **HRVATSKA POLJOPRIVREDNA KOMORA**  Ulica grada Vukovara 78, 10116 Zagreb, HRVATSKA  Tel: +385 (01) 6109 809 komora@komora.hr  OIB: 70354371893  www.komora.hr |

Zagreb, 17.veljače, 2022.

**ZAPISNIK SA 2. SJEDNICE**

**ODBORA ZA VINOGRADARSTVO I VINARSTVO**

Sjednica se održala 16. veljače (četvrtak) 2023. godine s početkom u 10:00 sati online putem aplikacije Zoom.

Nazočni: Josip Vrbanek, Jasna Čačič, Jakica Cetinić, Radoslav Bobanović

Nazočni iz Ministarstva poljoprivrede: Juraj Orenda, Silvio Šimon

Ostali nazočni: Staka Perić

**Dnevni red:**

1. Usvajanje zapisnika s prethodne sjednice Odbora
2. Poljoprivredno zemljište (državno, ali i ono koje ima nesređeno vlasništvo)
3. Tržište vina – poticanje kratkih lanaca opskrbe
4. Poticanje daljnjeg udruživanja proizvođača – izmjene pravilnika o proizvođačkim organizacijama
5. Novi natječaji vinske omotnice – planirani rokovi i načini prijave
6. Označavanje vina zbog povratne naknade (uvođenje eura) i energetske – kalorijske vrijednosti
7. Razno

**Ad.1.**

Zapisnik s prethodne sjednice odbora jednoglasno je prihvaćen.

**Ad.2.**

Kako ugovori o zakupima ističu, odbor zanima kakva je situacija oko toga te kada će krenuti komasacija. MP odgovara kako statistički ne znaju koliki dio vinograda je na zemljištima gdje prijeti opasnost. APPRRR je utvrdila da iz ugovora odnosno načina korištenja zemljišta u vrijeme operativnih programa nije pozicionirano koliki dio mora biti maslina a koliki vinograd, formalno se gledalo na zaštitu financijskih sredstava a ne na to dali je korisnik imao pravo na neku promjenu tipa višegodišnjih nasada. **Svi korisnici državnog poljoprivrednog zemljišta bi morali provjeriti svoje ugovore o korištenju zemljišta i ukoliko im trajni nasadi nisu regulirani, u vrijeme dok im je ugovor još uvijek važeći trebaju uskladit klauzole**.

**Ad.3. – Ad.4.**

Odbor smatra kako je potrebno raditi na udruživanju proizvođača i samih vinara te se zajednički predstavljati na tržištu. Problem vide u 3 milijuna kuna po proizvođačkoj organizaciji, postoji li mogućnost ili inicijativa o PO da se iznos umanji? Problem vinara je da su oni često pozicionirani kod više kupaca tj. imaju veći broj manjih kupaca. Iz MP odgovaraju kako je promoviranje hrvatskog vina jedno od glavnih aktivnosti regionalnih organizacija, regionalne organizacije nemaju zapečaćene aktivnosti kao PO. One mogu u ime svojih članova raditi aktivnosti promocije. Prema zapisniku zadnjeg sastanka ministrice s predstavnicima vinara, MP je dobilo zadaću da pripremi prijedlog unutar okvira de minimis. Vinarski sektor bi trebao imati svoja mala sredstva kroz taj program i tu bi se mogli u promotivnim aktivnostima pronaći na domaćem tržištu, neovisno o pravilima PO. Vinski sektor bi morao unutar sebe presložiti provedbe zakona o PO, te predložiti izmjene u 2024.godini.

**Ad.5.**

Na temu novih natječaja za vinsku omotnicu iz MP su rekli kako su od APPRRR dobili informaciju da je aktualni proračun prethodnog programskog razdoblja u visokom postotku rezervacije i da nema financijskog prostora za nove natječaje. Sve aktivnosti usmjeravaju se na objedinjenje usuglašenih uvjeta za 4 mjere u jedan pravilnik. S tim da se za sektorske intervencije stavi mogućnost da natječaj bude u drugom dijelu godine. Odbor zanima jesu li sredstva rezervirana do 15.10.2023. tj. jesu li onda sredstva rezervirana i za sljedeću godinu? Ili je sljedeća godina slobodna što se tiče rezervacija. Iz MP odgovaraju kako nekoliko programskih tema imaju mogućnost prijenosa nezavršenih investicija ako su više od 30% izvršene.

**Ad.6.**

Odbor se složio kako je dosta nepoznanica oko izmjena označavanja vina, odnosno označavanja povratne naknadne uvođenjem eura. Smatraju kako bi bilo dobro da se pošalje jedna obavijesti vinarima koja je točna procedura, kada se mora uvesti povratna naknada u eurima, te kada će se uvesti kalorijska vrijednost na samo vino.

Jasna Čačić se osvrnula na povratnu naknadu. U tijeku je izmjena pravilnika o ambalaži i ambalažnom otpadu, te je tim pravilnikom definirana povratna naknada. Ono što je važno je prijelazno razdoblje od 18 mjeseci od dana usvajanja pravilnika. Sve do tada vrijedi “ do isteka zaliha“, naknada i logo mogu ostati kao što je i navedeno. Također, sporna je činjenica da svaka informacija mora biti na QR kodu osim energetske vrijednosti koja mora biti na etiketi, a QR kod ne smije biti povezan sa stranicom proizvođača jer 13.08. zabranjuje bilo kakve marketinške informacije. Predlaže da se traži od komisije vodič za označavanje vina, te da se udružimo s drugim zemljama koje traže vodič koji će komisija napisati, što se, kako i odakle čita.

Iz MP naglašavaju kako oni ne žele da se stvari zakompliciraju. Smatraju kako će Uredba omogućiti implementacijsko razdoblje. Kod implementacije deklaracija nutritivnih vrijednosti i rasnije se pokušavalo olakšati po veličini subjekata.

S poštovanjem,

Predsjednik

Odbora za vinogradarstvo i vinarstvo

Josip Vrbanek